ddrg/super_eurlex huggingface dataset:
Euroopa Liidu Teataja L 124 , 20/05/2003 Lk 0017 - 0018



Komisjoni määrus (EÜ) nr 865/2003, 19. mai 2003, millega täiendatakse määruse (EÜ) nr 2400/96 lisa (Cítricos Valencianos või Cítrics Valencians) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud määrusega (EÜ) nr 692/2003, [2] eriti selle artikli 6 lõikeid 3 ja 4, ning arvestades järgmist: (1) Hispaania on saatnud vastavalt määruse (EMÜ) nr 2081/92 artiklile 5 komisjonile taotluse nime Cítricos Valencianos või Cítrics Valencians registreerimiseks geograafilise tähisena. (2) Kooskõlas kõnealuse määruse artikli 6 lõikega 1 on leitud, et taotlus vastab kõikidele kõnealuses määruses sätestatud nõuetele ja eelkõige sisaldab kõiki artikli 4 kohaselt nõutud andmeid. (3) Komisjonile ei ole esitatud määruse (EMÜ) nr 2081/92 artikli 7 alusel vastuväiteid käesoleva määruse lisas osutatud nime kohta pärast selle avaldamist Euroopa Ühenduste Teatajas. [3] (4) Seepärast tuleks kõnealune nimi kanda kaitstud päritolunimetuste ja kaitstud geograafiliste tähiste registrisse ning võtta kaitstud geograafilise tähisena kaitse alla kogu ühenduses. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 617/2003 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas osutatud nimi lisatakse määruse (EÜ) nr 2400/96 lisasse ja kantakse kaitstud geograafilise tähisena määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja kaitstud geograafiliste tähiste registrisse. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. mai 2003 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] ELT L 99, 17.4.2003, lk 1. [3] EÜT C 204, 28.8.2002, lk 6 (Cítricos Valencianos või Cítrics Valencians). [4] EÜT L 327, 18.12.1996, lk 11. [5] ELT L 89, 5.4.2003, lk 3. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Puuvili, köögivili ja teravili HISPAANIA Cítricos Valencianos või Cítrics Valencians (kaitstud geograafiline tähis) --------------------------------------------------
Euroopa Liidu Teataja L 046 , 20/02/2003 Lk 0019 - 0019



Komisjoni määrus (EÜ) nr 317/2003, 19. veebruar 2003, millega täiendatakse määruse (EÜ) nr 2301/97 (teatavate nimetuste kandmise kohta nõukogu määruses (EMÜ) nr 2082/92 (põllumajandustoodete ja toiduainete eripärasertifikaatide kohta) sätestatud eripärasertifikaatide registrisse) lisa (Karjalanpiirakka) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2082/92 põllumajandustoodete ja toiduainete eripärasertifikaatide kohta, [1] eriti selle artikli 9 lõiget 1, ning arvestades järgmist: (1) Soome on edastanud komisjonile määruse (EMÜ) nr 2082/92 artikli 7 kohaselt taotluse nimetuse "Karjalanpiirakka" kandmiseks eripärasertifikaatide registrisse. (2) Kirjeldust "garanteeritud traditsiooniline eritunnus" saab kasutada üksnes kõnealusesse registrisse kantud nimetuste puhul. (3) Pärast käesoleva määruse lisas sätestatud nimetuse avaldamist Euroopa Ühenduste Teatajas [2] ei ole komisjonile saadetud kõnealuse määruse artikli 8 kohaseid vastuväiteid. (4) Sellest tulenevalt tuleks käesoleva määruse lisas sätestatud nimetus kanda eripärasertifikaatide registrisse ja võtta garanteeritud traditsioonilise eritunnusena määruse (EMÜ) nr 2082/92 artikli 13 lõike 2 kohaselt ühenduses kaitse alla. (5) Käesoleva määruse lisaga täiendatakse komisjoni määruse (EÜ) nr 2301/97 [3] (viimati muudetud määrusega (EÜ) nr 1285/2002 [4]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimetus lisatakse määruse (EÜ) nr 2301/97 lisasse ja kantakse vastavalt määruse (EMÜ) nr 2082/92 artikli 9 lõikele 1 eripärasertifikaatide registrisse. Kõnealust nimetust kaitstakse vastavalt kõnealuse määruse artikli 13 lõikele 2. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. veebruar 2003 Komisjoni nimel komisjoni liige Franz Fischler [1] EÜT L 208, 24.7.1992, lk 9. [2] EÜT C 102, 27.4.2002, lk 14. [3] EÜT L 319, 21.11.1997, lk 8. [4] EÜT L 187, 16.7.2002, lk 21. -------------------------------------------------- LISA Leib, valikpagaritooted, koogid, kondiitritooted, küpsised ja muud pagaritooted - Karjalanpiirakka. --------------------------------------------------
Euroopa Liidu Teataja L 210 , 20/08/2003 Lk 0004 - 0005



Komisjoni määrus (EÜ) nr 1465/2003, 19. august 2003, millega muudetakse määrust (EÜ) nr 1508/2001, millega sätestatakse sibulate turustusnorm EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud komisjoni määrusega (EÜ) nr 47/2003, [2] eriti selle artikli 2 lõiget 2, ning arvestades järgmist: (1) Komisjoni määrusega (EÜ) nr 1508/2001, [3] muudetud määrusega (EÜ) nr 46/2003, [4] on kehtestatud sibulate turustusnorm, eelkõige esitusviisi ja märgistust käsitlevad sätted. (2) Vastuseks teatavate tarbijate nõudmistele tulevad turule eri värvi sibulate segu sisaldavad tarbijapakendid. (3) Aus kaubandus nõuab, et samas pakendis müüdavad sibulad peavad olema ühesuguse kvaliteediga. Seetõttu on vaja, et eri värvi sibulate segud on ühesuguse kvaliteediga ja müügipakendites sisalduvate eri värvi sibulate päritolu, sort ja suurus on ühesugused. Samuti on sellistele müügipakenditele vajalik märkida selles sisalduvate sibulate värvused ja eri värvi sibulate päritolumaa. (4) Seepärast tuleks määrust (EÜ) nr 1508/2001 vastavalt muuta. (5) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1508/2001 lisa muudetakse vastavalt käesoleva määruse lisale. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. august 2003 Komisjoni nimel komisjoni liige Franz Fischler [1] EÜT L 297, 21.11.1996, lk 1. [2] EÜT L 7, 11.1.2003, lk 64. [3] EÜT L 200, 25.7.2001, lk 14. [4] EÜT L 7, 11.1.2003, lk 61. -------------------------------------------------- LISA Määruse (EÜ) nr 1508/2001 lisa muudetakse järgmiselt. 1. V jaotise (Esitlusviisi nõuded) punkti A (Ühtlikkus) lisatakse järgmine teine lõik: "Kuni kolmekilogrammise netomassiga müügipakendid võivad siiski sisaldada eri värvi sibulate segu tingimusel, et need on ühtliku kvaliteediga ning iga värvi puhul sama päritolu ja suurusega ja samast sordist." 2. VI jaotise (Märgistamisnõuded) punktid B (Toote liik) ja C (Toote päritolu) asendatakse järgmise tekstiga: "B. Toote liik - "Sibulad", kui pakendi sisu ei ole nähtav, - kui müügipakend sisaldab eri värvi sibulate segu: - "Sibulate segu" või samaväärne nimetus, - kui pakendi sisu ei ole nähtav, pakendis sisalduvate sibulate kõik värvused ja iga värvi sibulate miinimumarv. C. Toote päritolu - päritoluriik ja võimaluse korral tootmispiirkond või üleriigiline, piirkondlik või kohalik kohanimi, - eri värvi eri päritolu sibulate segu sisaldavate müügipakendite puhul asjaomase värvuse kõrval päritoluriigi märge." --------------------------------------------------
Euroopa Liidu Teataja L 327 , 16/12/2003 Lk 0015 - 0015



Komisjoni määrus (EÜ) nr 2187/2003, 15. detsember 2003, millega muudetakse määrust (EÜ) nr 639/2003 lõppsihtkohaks oleva kolmanda riigi esimese mahalaadimiskoha osas maanteeveo puhul EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] eriti selle artikli 33 lõiget 12, ning arvestades järgmist: (1) Vastavalt komisjoni 9. aprilli 2003. aasta määruse (EÜ) nr 639/2003 (milles sätestatakse üksikasjalikud eeskirjad vastavalt nõukogu määrusele (EÜ) nr 1254/1999 seoses eksporditoetuste andmise nõuetega, mis käsitlevad elusveiste heaolu veo ajal [2] artikli 3 lõike 1 punktile b kontrollib loomi lõppsihtkohaks oleva kolmanda riigi esimese mahalaadimiskohas veterinaararst. (2) Juhul, kui loomad tuuakse lõppsihtkohaks olevasse riiki maanteed pidi, võib need enne vedamise lõppu maha laadida, et täita nõukogu 19. novembri 1991. aasta direktiivi 91/628/EMÜ (mis käsitleb loomade kaitset vedamise ajal [3] sätteid loomade veo kestuse ja puhkeperioodide kohta. Sellele vaatamata, peaks artikli 3 lõike 1 punktis b viidatud kontroll toimuma kohas, kus loomad maanteesõidukist lõplikult maha laaditakse, mitte kohas, kus vedu katkestatakse loomadele puhkuse andmiseks, nende söötmiseks ja jootmiseks. (3) Samuti on kohane anda eksportijale võimalus rakendada kõnealust sätet alates määruse (EÜ) nr 639/2003 kohaldamise kuupäevast. (4) Seepärast tuleks määrust (EÜ) nr 639/2003 vastavalt muuta. (5) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 639/2003 artiklile 1 lisatakse järgmine lõik: "Käesoleva määruse tähenduses loetakse "lõppsihtkohaks oleva kolmanda riigi esimeseks mahalaadimiskohaks" kohta, kus loomad maanteesõidukist lõplikult maha laaditakse, mille all ei peeta silmas kohta, kus vedu katkestatakse loomadele puhkuse andmiseks, nende söötmiseks või jootmiseks." Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolevat määrust kohaldatakse alates 1. juulist 2004 vastuvõetud ekspordideklaratsioonide suhtes. Kõnealust määrust kohaldatakse alates selle jõustumise kuupäevast eksportija soovil siiski ka alates 1. oktoobrist 2003 vastuvõetud ekspordideklaratsioonide suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. detsember 2003 Komisjoni nimel komisjoni liige Franz Fischler [1] EÜT L 160, 26.6.1999, lk 21. Määrust on viimati muudetud määrusega (EÜ) nr 806/2003 (ELT L 122, 16.5.2003, lk 1). [2] ELT L 93, 10.4.2003, lk 10. [3] EÜT L 340, 11.12.1991, lk 17. Direktiivi on viimati muudetud määrusega (EÜ) nr 806/2003. --------------------------------------------------
Komisjoni määrus (EÜ) nr 1303/2003,

23. juuli 2003,

millega muudetakse komisjoni määrust (EÜ) nr 896/2001, milles sätestatakse nõukogu määruse (EMÜ) nr 404/93 üksikasjalikud rakenduseeskirjad seoses banaanide ühendusse importimise korraga

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 13. veebruari 1993. aasta määrust (EMÜ) nr 404/93 banaanituru ühise korralduse kohta, [1] viimati muudetud määrusega (EÜ) nr 2587/2001, [2] eriti selle artiklit 20,

ning arvestades järgmist:

(1) Komisjoni määruses (EÜ) nr 896/2001, [3] viimati muudetud määrusega (EÜ) nr 323/2003, [4] kehtestatakse üksikasjalikud rakenduseeskirjad määruse (EMÜ) nr 404/93 artikli 18 lõikes 1 sätestatud impordi tariifikvootide haldamiseks.

(2) Vastavalt määruse (EÜ) nr 896/2001 artikli 8 lõikele 1 ei hõlma mittetraditsiooniliste ettevõtjate iga-aastase kvoodi eraldamise taotlus suuremat kogust kui 12,5 % mittetraditsioonilistele ettevõtjatele aastas eraldatud üldkogusest. Taotlusega on kaasas tõend selle kohta, et on esitatud nõutav tagatis 150 eurot tonni kohta.

(3) Ühenduse banaanide impordikorra kohaldamise kogemus näitab ühelt poolt, et taotletav üldkogus ületab mittetraditsioonilistele ettevõtjatele saadaolevat kogust, ning teiselt poolt, et mittetraditsiooniliste ettevõtjate arv on jätkuvalt suurenenud. Seetõttu kohaldatakse mittetraditsiooniliste ettevõtjate aastaeraldise taotluste puhul kõrget vähendusprotsenti. Kõnealuseid tegureid arvesse võttes tuleks alandada 12,5protsendilist ülemmäära. Alandamisel võetakse arvesse A- ja B-kvootide ning C-kvoodi erinevaid vähendusprotsente ja samuti mittetraditsiooniliste ettevõtjate aastaeraldiste edasist arengut.

(4) Seepärast tuleks määrust (EÜ) nr 896/2001 vastavalt muuta.

(5) Käesoleva määrusega ettenähtud meetmed on kooskõlas banaanituru korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 896/2001 artikli 8 lõike 2 teise lõigu punktis a asendatakse protsent 12,5 protsendiga 5.

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 23. juuli 2003

Komisjoni nimel

komisjoni liige

Franz Fischler

[1] EÜT L 47, 25.2.1993, lk 1.

[2] EÜT L 345, 29.12.2001, lk 13.

[3] EÜT L 126, 8.5.2001, lk 6.

[4] ELT L 47, 21.2.2003, lk 12.

--------------------------------------------------
Euroopa Liidu Teataja L 326 , 13/12/2003 Lk 0004 - 0005



Komisjoni määrus (EÜ) nr 2170/2003, 12. detsember 2003, millega parandatakse määrust (EÜ) nr 701/2003, milles sätestatakse nõukogu määruse (EÜ) nr 2286/2002 üksikasjalikud rakenduseeskirjad Aafrika, Kariibi mere ja Vaikse ookeani piirkonna riikidest (AKV riikidest) pärit teatavate kodulinnuliha- ja munatoodete impordi korra osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, [1] eriti selle artiklit 3, võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, [2] eriti selle artiklit 3, võttes arvesse nõukogu 10. detsembri 2002. aasta määrust (EÜ) nr 2286/2002 Aafrika, Kariibi mere ja Vaikse ookeani piirkonna riikidest (AKV riikidest) pärit põllumajandussaaduste töötlemisel saadud põllumajandustoodete ja kaupade suhtes kohaldatava korra kohta ning määruse (EMÜ) nr 1706/98 kehtetuks tunnistamise kohta, [3] eriti selle artiklit 5, ning arvestades järgmist: (1) Komisjoni määruse (EÜ) nr 701/2003 [4] artiklis 2 ja I lisas ning prantsuse- ja kreekakeelse versiooni artikli 1 teises lõigus on leitud viga. Seepärast tuleb teha vajalikud parandused. (2) Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 701/2003 parandatakse järgmiselt: 1. Artikli 2 sissejuhatav lause asendatakse järgmisega: "I lisas nimetatud iga-aastane tariifikvoot jaotatakse järgmiselt:"; 2. Määruse I lisa asendatakse käesoleva määruse lisaga. Artikkel 2 Käsitleb ainult prantsusekeelset versiooni. Artikkel 3 Käsitleb ainult kreekakeelset versiooni. Artikkel 4 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. detsember 2003 Komisjoni nimel komisjoni liige Franz Fischler [1] EÜT L 282, 1.11.1975, lk 49. Määrust on viimati muudetud määrusega (EÜ) nr 806/2003 (ELT L 122, 16.5.2003, lk 1). [2] EÜT L 282, 1.11.1975, lk 77. Määrust on viimati muudetud määrusega (EÜ) nr 806/2003. [3] EÜT L 348, 21.12.2002, lk 5. [4] EÜT L 99, 17.4.2003, lk 32. -------------------------------------------------- LISA " “I LISA Määruse (EÜ) nr 2286/2002 artikli 1 lõikes 3 ja II lisas nimetatud tooted, mille suhtes kohaldatakse tollimaksu vähendamist mingi kvoodi raames Jrk | Kvoodi nr | CN-kood | Tollimaksuvähendus (%) | Aastane kogus (tonnides) | 09.4024 | Q3 | 0207 | 65 | 400 | 09.4025 | Q4 | 160231160232160239 | 65 | 500 | " --------------------------------------------------
Euroopa Liidu Teataja L 133 , 29/05/2003 Lk 0061 - 0061



Komisjoni määrus (EÜ) nr 940/2003, 28. mai 2003, Egiptusest pärit ja sealt toodava riisi impordilitsentside kohaldamise kohta komisjoni määruses (EÜ) nr 196/97 sätestatud tariifikvoodi alusel EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. detsembri 1995. aasta määrust (EÜ) nr 3072/95 riisituru ühise korralduse kohta, [1] viimati muudetud komisjoni määrusega (EÜ) nr 411/2002, [2] võttes arvesse nõukogu 28. oktoobri 1996. aasta määrust (EÜ) nr 2184/96 Egiptusest pärit ja sealt toodava riisi sisseveo kohta ühendusse, [3] võttes arvesse komisjoni 31. jaanuari 1997. aasta määrust (EÜ) nr 196/97, milles sätestatakse nõukogu määruse (EÜ) nr 2184/96 (Egiptusest pärit ja sealt toodava riisi sisseveo kohta ühendusse) üksikasjalikud rakenduseeskirjad, [4] eriti selle artikli 4 lõike 3 teist lõiku, ning arvestades järgmist: (1) Komisjoni määruse (EÜ) nr 196/97 artikli 4 lõikes 3 sätestatakse, et komisjon peab kehtestama taotletavate koguste puhul kohaldatava ühtse vähendusprotsendi, kui impordilitsentside taotlused ületavad saadaolevaid koguseid. Kõnealuses artiklis sätestatakse samuti, et komisjon peab teavitama liikmesriike oma otsusest kümne tööpäeva jooksul alates litsentsitaotluste esitamise päevast. (2) CN-koodi 1006 alla kuuluva riisi impordilitsentside taotlused, mis on esitatud 1. septembrist 2001 kuni 19. maini 2003, käsitlevad 32065 tonni suurust kogust, kuigi saadaolev suurim kogus on 32000 tonni eespool nimetatud koodi alla kuuluvat riisi. (3) Seetõttu tuleks kehtestada määruse (EÜ) nr 196/97 artikli 4 lõikes 3 nimetatud ühtne vähendusprotsent 19. mail 2003 esitatud impordilitsentside taotlustele ja kohaldada määruses (EÜ) nr 2184/96 kehtestatud vähendatud tollimaksu. (4) Jooksvaks turustusaastaks ei väljastata rohkem vähendatud tollimaksu lubavaid impordilitsentse. (5) Seda eesmärki silmas pidades peaks käesolev määrus jõustuma Euroopa Liidu Teatajas avaldamise päeval, ON VASTU VÕTNUD KÄESOLEVA MÄÄRUSE: Artikkel 1 CN-koodi 1006 alla kuuluva riisi impordilitsentside taotluste põhjal, mille suhtes kohaldatakse määruses (EÜ) nr 2148/96 kehtestatud vähendatud tollimaksu ja mis on esitatud 19. mail 2003 ning millest on teavitatud komisjoni, antakse litsentsid kogustele, mille suhtes kohaldatakse 24,475 suurust vähendusprotsenti. Artikkel 2 CN-koodi 1006 alla kuuluva riisi litsentsitaotluste põhjal, mis on esitatud 20. mail 2003, ei anta enam impordilitsentse määruse (EÜ) nr 2148/96 kohaselt. Artikkel 3 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. mai 2003 Komisjoni nimel põllumajanduse peadirektor J. M. Silva Rodríguez [1] EÜT L 329, 30.12.1995, lk 18. [2] EÜT L 62, 5.3.2002, lk 27. [3] EÜT L 292, 15.11.1996, lk 1. [4] EÜT L 31, 1.2.1997, lk 53. --------------------------------------------------
Euroopa Liidu Teataja L 346 , 31/12/2003 Lk 0028 - 0028



Komisjoni määrus (EÜ) nr 2338/2003, 30. detsember 2003, millega muudetakse määrust (EÜ) nr 883/2001, milles sätestatakse nõukogu määruse (EÜ) nr 1493/1999 üksikasjalikud rakenduseeskirjad kolmandate riikidega toimuva veinisektori toodetega kauplemise osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] eriti selle artikli 68 lõiget 3, ning arvestades järgmist: (1) Komisjoni määruses (EÜ) nr 883/2001 [2] on sätestatud mõningad erandid seoses litsentside väljastamisega, mille kohaselt Austraalia ja Ameerika Ühendriigid saavad kasutada lihtsustatud litsentsisüsteemi, mille kehtivusaeg lõpeb 31. detsembril 2003. (2) Kuna nende kahe riigiga peetavad kahepoolsed läbirääkimised kestavad vähemalt aasta lõpuni ja vältimaks häireid kaubanduses, tuleks kõnealuseid erandeid vastavalt läbirääkimiste edenemisele piiratud ajaks pikendada. (3) Tuleks ajakohastada ka määrust (EÜ) nr 883/2001 võtmaks arvesse asjaolu, et komisjoni 29. aprilli 2002. aasta määrust (EÜ) nr 753/2002, milles sätestatakse teatavad nõukogu määruse (EÜ) nr 1493/1999 rakenduseeskirjad veinisektori toodete kirjeldamise, nimetamise, esitlemise ja kaitse osas, [3] kohaldatakse alates 1. augustist 2003. (4) Seepärast tuleks määrust (EÜ) nr 883/2001 vastavalt muuta. (5) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 883/2001 muudetakse järgmiselt. 1. Artikli 27 lõige 2 asendatakse järgmisega: "2. Artikli 24 lõiget 2 ja artiklit 26 kohaldatakse kuni 31. detsembrini 2005." 2. VIII.B lisa punkt 3 asendatakse järgmisega: "3. Tootekirjeldus tuleb kanda vormi VI 1 lahtrisse 6 ja väljavõtte VI 2 lahtrisse 5 vastavalt määruse (EÜ) nr 753/2002 artiklile 10." Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. detsember 2003 Komisjoni nimel komisjoni liige Franz Fischler [1] EÜT L 179, 14.7.1999, lk 1. Määrust on viimati muudetud määrusega (EÜ) nr 1795/2003 (ELT L 262, 14.10.2003, lk 13). [2] EÜT L 128, 10.5.2001, lk 1. Määrust on viimati muudetud määrusega (EÜ) nr 1220/2003 (ELT L 170, 9.7.2003, lk 3). [3] EÜT L 118, 4.5.2002, lk 1. Määrust on viimati muudetud määrusega (EÜ) nr 1205/2003 (ELT L 168, 5.7.2003, lk 13). --------------------------------------------------
Euroopa Liidu Teataja L 202 , 09/08/2003 Lk 0006 - 0006



Komisjoni määrus (EÜ) nr 1421/2003, 8. august 2003, millega parandatakse määrust (EÜ) nr 2103/2002, millega kiidetakse heaks turustusstandarditele vastavuse kontrollimise toimingud, mida kohaldatakse värske puu- ja köögivilja suhtes Lõuna-Aafrikas enne importi Euroopa Ühendusse EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud komisjoni määrusega (EÜ) nr 47/2003, [2] eriti selle artiklit 10, ning arvestades järgmist: (1) Komisjoni määrus (EÜ) nr 2103/2002, [3] muudetud määrusega (EÜ) nr 836/2003, [4] kiidab heaks kontrollitoimingud Lõuna-Aafrikas ja sätestab oma II lisas näidissertifikaadi, mida kasutavad Lõuna-Aafrika kontrolliasutused. (2) Määruse (EÜ) nr 836/2003 vastuvõtmisel on sertifikaadi kehtivusajas meritsi või maitsi kulgeva transpordi puhul tehtud trükiviga. (3) Seepärast on vastavalt vaja muuta määrust (EÜ) nr 2103/2002. (4) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2103/2002 II lisa muudetakse järgmiselt. Lahtris 13 ("kehtivusaeg") asendatakse number "30" numbriga "40". Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. august 2003 Komisjoni nimel komisjoni liige Franz Fischler [1] EÜT L 297, 21.11.1996, lk 1. [2] EÜT L 7, 11.1.2003, lk 64. [3] EÜT L 324, 29.11.2002, lk 11. [4] ELT L 121, 16.5.2003, lk 3. --------------------------------------------------